། །དི བཱ ཀ རེ ནྡྲ སྱ བྷཱ ནུ ནཱ མོ ག ཎ ཀཻ རྣ ཀྵ ཏྲེ བྷི ཤྲཱི ནཱ དཱ ར མྦྷ ནཱཾ པྲ སྣོ ཏྟ རོ བི ཧ ར ཏི སྨ།
༄༅། །རྩིས་སྐར་ནག་ལས་བརྩམས་པའི་དྲིས་ལན་ཉིན་བྱེད་
དབང་པོའི་སྣང་བ་ཞེས་བྱ་བ་བཞུགས་སོ།
མཚོད་བརྗོད་དང་རྩོམ་པར་དམ་བཅའ་བ།
སྡེབ་སྦྱོར་ཕྲེང་འཛིན།
{
2731གླི41-:46:1847419གeཔj
བྱསདྷ8ལ6109
༄།བཉྪི ཏྱཾ ཥྞི ཥ ཨགྲཱ ཏི ཤཙ སུཁམཧཱཙཔྲཔུཙྪཱིརཱུབནྱཱཨཱིབཱཤུཀུམུངྒཤྲཝནཀརམཎོཀུཎྜལིཿ པཏྲཤུཀྲ༎
༄༄༅། །ཕུལ་བྱུང་བདེ་ཆེན་ལང་ཚོ་རབ་རྒྱས་ཀུན་ད་ལྟར་དཀར་བྱང་ཆུབ་
སེམས། །ནམ་ཡང་འཕོ་མེད་གཙུག་ཏོར་རྩེར་བཅིངས་ནོར་བུའི་ཡོལ་གོར་ལེགས་
འཁྱིལ་བས། །(༢ན)
།:Sm
ylla
એનિમિક કેવું ગ્રફિક નિવવેવઅરાણોજીયા
༄།བྱོཏྟརྱིརྣཤཡཱཔདྡྷརཱཛམཀནམཿཀཱལཙཀྲོནིམིཏྟཱནུབྱཉྫནྱཱདིབུདྡྷཤིབཙབྷཝཨཧོམཱཡཙཱ ཤུནྱརཱུཔ༎
༄༅། །སྟོང་གཟུགས་མཚན་དཔེའི་ངོ་མཚར་སྒྱུ་འཕྲུལ་སྲིད་ཞིའི་རྒུད་པའི་
ཚོགས་བཅིལ་བ། །རྣམ་ཀུན་མཆོག་ལྡན་དང་པོའི་སངས་རྒྱས་ཟུང་འཇུག་དུས་ཀྱི་
འཁོར་ལོར་འདུད། །ལེགས་པའི་ཆ་བསགས་གྲོང་ཁྱེར་ཤམྦྷ་ལར། །ས་དབང་ཚུལ་
བཟུང་ཁྱབ་བདག་འཁོར་ལོའི་མགོན། །ཆོས་རྒྱལ་བདུད་དང་རིགས་ལྡན་ཉེར་ལྔ་
།ཞབས་སེན་བུང་བ་སྤྱི་བོའི་པད་མཚོར་བསྟེན། །(༢བ)མཁྱེན་དཔྱོད་རླུང་གིས་
གཞུང་ལུགས་ཉིན་མོར་བྱེད། །གངས་ཅན་ལྷ་ཡི་ལམ་དུ་འདྲེན་མཛད་པས། །ལོ་པཎ་
མཁས་པའི་རྣམ་པར་ཐར་པ་ལ། །བསམ་གྱིན་བརྗོད་དུ་མེད་པའི་བཀའ་དྲིན་དྲན། །
446

རྩིས་སྐར་ནག་ལས་བརྩམས་པའི་དྲིས་ལན་ཉིན་བྱེད་དབང་པོའི་སྣང་བ། . ༼༢༠༽
རྒྱལ་ཀུན་མཁྱེན་བརྩེའི་སིནྡྷུ་ཝ་རའི་མདངས། །འཇམ་དཔལ་རྡོ་རྗེ་རྣོན་པོར་ཤར་
བའི་གར། །བཤེས་གཉེན་ཚུལ་གྱིས་རྣམ་རོལ་བཙོང་ཁ་པ། །མཁས་གྲུབ་ཡོངས་
ཀྱི་འཁོར་ལོས་སྒྱུར་བའི་དཔལ། །གསུང་རབ་ཕྱོགས་རེར་སྦྱངས་པའི་གོམ་སྟབས་
ཅན། །མཁས་རློམ་གླང་པོའི་ཁྱུ་ཆེན་མཐོང་བའི་ཚེ། །གྲགས་པ་དོན་ལྡན་ལོ་ཆེན་
སྟག་ཚང་པ། །གནས་ལྔའི་བསྟན་པ་རྒྱས་མཛད་ཁྱོད་མིན་སུ། །རྒྱ་ཆེན་ཤེས་བྱ་ཀུན་
རིག་ཆོས་ཀྱི་གྲགས། །ཟུང་འཇུག་སྒྱུ་མའི་གར་མཁན་ནོར་བུ་བཟང་། །ཕུག་ལུགས་
ཤིང་རྟ་ཆེན་པོ་ལྷུན་རྒྱམ་པ། །དཔལ་མགོན་འཕྲིན་ལས་སྙན་པའི་གྲགས་པ་འབར། །
གཙུག་ལག་སྨྲ་བའི་དབང་ཕྱུག་ཟུར་རིགས་རྗེ། །རིག་གནས་རྒྱ་མཚོའི་འཕྲེང་འཛིན་
སྨོན་འགྲོ་བ། །མདོར་ན་བདག་བློ་ཆེས་ཕྲའི་ཟ་མ་ཏོག །ལེགས་བཤད་བདུད་རྩིས་
གང་བར་མཛད་རྣམས་རྒྱལ། །དཀའ་གནས་དྲི་བའི་ཚིག་གི་པདྨ་དཀར། །ཟབ་
ཅིང་བརླིང་པའི་འདབ་མ་སྟོང་ལྡན་པ། །བླུན་རྨོངས་ཚོགས་པའི་ཐུན་གསུམ་ཟུམ་
པའི་ཁ། །དྲིས་ལན་ཉི་མའི་གཟེར་གྱིས་རྣམ་པར་འབྱེད། །རི་མོར་བྲིས་མཚུངས་
མཚུངས་མེད་བླ་གྲལ་དུ། །ཆུད་མིན་འཇམ་དབྱངས་དབྱངས་ཅན་ངག་གི་ལྷས། །སྨྲ་
བའི་རྣམ་དཔྱོད་དཔྱོད་ལྡན་མགུ་ནུས་མཆོག །བྱིན་པས་ལེགས་བཤད་བཤད་པའི་
སྤོབས་པ་ཐོབ། །མཛེས་མཛེས་གཞན་མགོ་སྐོར་བའི་ཚུལ་འཆོས་དང༌། །ཟོབ་ཟོབ་
ཚེ་འདིའི་འབྱིད་ཐབས་མི་ཤེས་ཀྱང༌། །འགྲིག་འགྲིག་མགྲིན་པའི་ལམ་ནས་ལེགས་
དྲངས་པའི། །སྙན་སྙན་དྲི་ཟའི་རྒྱུད་ཀྱི་(༣ན)དབྱངས་འདི་ཉོན། །ཞེས་སྙན་ཚིག་གི་
ལམ་ནས་སྔུན་བསུས་ཏེ།
གླེང་གཞི།
གླེང་བར་བྱ་བ་ནི། ལུས་ཅན་མཐའ་དག་གི་འདྲེན་མཆོག་དམ་པ། བསྐལ་པ་
བཟང་པོ་འདིའི་སངས་རྒྱས་ཀྱི་སྟོང་གི་ནང་ཚན། དཔལ་ལྡན་སྟོབས་བཅུའི་རྩལ་
འཆང་བ་ཟས་གཙང་གི་སྲས་པོ་དེ་ཉིད་ཀྱིས་གདུལ་བྱའི་དབང་པོ་དང་འཚམ་པར་
447

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཝ༽
དམ་པའི་ཆོས་ཀྱི་བདུད་རྩིའི་སྒོ་འཕར་བརྒྱ་ཕྲག་ཕྱེ་སྟེ། མངོན་པར་མཐོ་བ་དང་
ངེས་པར་ལེགས་པ་བླ་ན་མེད་པའི་གོ་འཕང་གི་སྲོག་འཚོ་བའི་འཇིགས་པའི་སྦྱིན་པ་
རླབས་པོ་ཆེ་སྩལ་བའི་ནང་ཚན་གྱི་གཙོ་བོ་ནི་སྤྱི་རྒྱུད་ལས། འཇིག་རྟེན་དུ་ནི་ཀུན་
མཁྱེན་རྣམས། །ཨུ་དུམ་ཝཱ་རའི་མེ་ཏོག་ལྟར། །རྒྱ་ལམ་ན་ནི་རེས་འགའ་ཞིག །འབྱུང་
འགྱུར་ཡང་ནི་མི་འབྱུང་ངོ༌། །གསང་སྔགས་སྤྱོད་པའི་ཆོ་ག་ནི། །དེ་བས་ཀྱང་ནི་
དཀོན་པ་སྟེ། །ཞེས་གསུངས་པ་ལྟར། ཆེས་དཀོན་པ་ནམ་མཁའི་པདྨོ་ལྟ་བུ་དང་།
D T
(༦/
དོན་ཆེན་པོ་དང་ལྡན་པ་ཡིད་བཞིན་གྱི་ནོར་བུ་རིན་པོ་ཆེ་དང་མཚུངས་པ་ནི་ཟབ་
མོ་རྡོ་རྗེ་ཐེག་པར་གྲགས་ལ། དེའི་ནང་ནས་ཀྱང་བཤད་རྒྱུད་རྡོ་རྗེ་འཕྲེང་བར། ཨེ་
ནི་གསང་བ་མཁའ་དབྱིངས་དང༌། །བྷ་ག་ཆོས་འབྱུང་པདྨ་དང༌། །ཆོས་དབྱིངས་
།མཆོག་ཏུ་རྨད་བྱུང་རྗོད་པར་བྱེད། །ཝ་ནི་རྡོ་རྗེ་རྡོ་རྗེ་སེམས། །
།ཧེ་རུ་ཀ་དང་དུས་འཁོར་ལོ། །དང་པོའི་སངས་
རྒྱས་ལ་སོགས་མཚན། །ཞེས་གསུངས་པའི་ཕྱི་མ་དང་པོའི་སངས་རྒྱས་ནི་རྩ་རྒྱུད་
ལས། བྱ་རྒོད་ཕུང་པོའི་རི་ཆེན་པོར། །ཐེག་པ་ཆེན་པོ་བླ་ན་མེད། །ཤེས་རབ་ཕ་
རོལ་ཕྱིན་པའི་ཚུལ། །བྱང་ཆུབ་སེམས་དཔའ་རྣམས་ལ་བསྟན། །དེ་ནས་གཅིག་ཏུ་
མཆོད་རྟེན་ཆེར། །ཆོས་ཀྱི་དབྱིངས་ཀྱི་དཀྱིལ་འཁོར་དུ། །ཞེས་དང་། མདོར་བསྡུས་
(༣བ)དང་པོའི་བཤད་སྦྱར་སྙིང་པོའི་སྣང་བར་ཡང་། ཟླ་བ་བཟང་པོ་གྲོང་དགུ་བཅུ་
L ED
རྩ་དྲུག་གི་རྒྱལ་པོ་དང་བཅས་པས་ཤམྦྷ་ལ་ནས་འབྲས་སྤུངས་སུ་འོངས་ཏེ་རྒྱུད་གསུང་
པའི་དོན་དུ་གསོལ་བ་བཏབ་པར་བཤད་པ་ལྟར། འཕགས་ཡུལ་དབུས་འགྱུར་འཆང་
བཛཱ་ས་ན། བོད་སྐད་དུ་རྡོ་རྗེ་གདན་དུ་གྲགས་པའི་ལྷོ་ཕྱོགས། ཤྲི་དྷ་ན་ཀ་ཊ་ཀ་
ཞེས་དཔལ་ལྡན་འབྲས་སྤུངས་ཀྱི་མཆོད་རྟེན་ཆེན་པོར། ལས་ལྡན་གྱི་ཆོས་རྒྱལ་ཟླ་
བ་བཟང་པོ་ལ་དུས་ཀྱི་འཁོར་ལོའི་རྒྱུད་སྟོང་ཕྲག་བཅུ་གཉིས་པ་བཀའ་སྩལ་བའི་
ལུགས་སྲོལ་དེ་ཉིད་བྱང་ཕྱོགས་ཀ་ལཱ་པའི་གྲོང་ཁྱེར་ཆེན་པོར་དར་བའི་རྩ་རྒྱུད་ལས་
ཕྱུང་བའི་བསྡུས་རྒྱུད་དང་འགྲེལ་ཆེན་གཉིས་ཙི་ལུ་པ་དང་དུས་ཞབས་པའི་དྲིན་
།
448

རྩིས་སྐར་ནག་ལས་བརྩམས་པའི་དྲིས་ལན་ཉིན་བྱེད་དབང་པོའི་སྣང་བ། ༼༢༠༽
ལས་འཕགས་ཡུལ་དང༌། དེ་ནས་རྭ་འབྲོ་ཤོང་གི་མཁྱེན་དཔྱོད་བརྩོན་པའི་བྱེད་
པོས་བོད་གངས་ཅན་གྱི་ལྗོངས་འདིར་དར་ཏེ། ཐོས་བསམ་སྒོམ་པས་གཏན་ལ་
འབེབས་པའི་རིང་ལུགས་ཆེས་ཆེར་འཕེལ་བར་གྱུར་པའི་ཟབ་མོ་རྡོ་རྗེའི་རྣལ་འབྱོར་
འདི་ཉིད་ཚུལ་བཞིན་རྟོགས་པ་ལ་ཕྱི་ནང་གཞན་གསུམ་ཤེས་དགོས་པས། ཕྱི་རོལ་
ཤེས་པའི་ཡན་ལག་སྐར་རྩིས་ཀྱི་གཞུང་ལུགས་འདི་ཉིད་མ་ཤེས་ན་སངས་རྒྱས་ཀྱང་
ཐོབ་པར་མི་འགྱུར་རོ། །ཅིའི་ཕྱིར་ན། རྒྱལ་པོ་ཤིང་རྟ་ཅན་གྱིས་མ་ག་དྷའི་རྒྱལ་པོ་
བྱེད་ཅིང༌། སེནྡྷ་པས་ཨོ་ཏནྟ་པུ་རིའི་གཙུག་ལག་ཁང་འཛིན་པའི་ཚེ་དུས་ཞབས་པ་
ཆུང་བ་བྱོན་ཏེ། ནཱ་ལནྡའི་སྒོ་གོང་ལ་རྣམ་བཅུ་དབང་ལྡན་དང་། དེའི་འོག་ཏུ།
གང་གིས་དང་པོའི་སངས་རྒྱས་མི་ཤེས་པ་དེས་མཚན་ཡང་དག་པར་རྗོད་པ་མི་ཤེས་
ཞེས་པ་ནས་རྡོ་རྗེ་འཛིན་པའི་ལམ་དང་བྲལ་བ་སྟེ་འཁོར་བ་པའོ་ཞེས་པའི་བར་བྲིས་
པས་སོ། །རྒྱ་ནག་གི་རྩིས་གཞུང་ཡང་འཕགས་པ་འཇམ་དཔལ་དབྱངས་ཀྱིས་རི་བོ་
རྩེ་ལྔར་གསུངས་ནས། མ་ཧཱ་ཙི་ནའི་རྒྱལ་ཁམས་སུ་དར་བ་རྒྱ་མོ་བཟའ་ཀོང་ཇོས་
ཐོག་མར་བོད་དུ་བསྣམས་(༤ན)ནས་མཆོག་དམན་ཀུན་གྱིས་སྤང་བླང་བྱ་བར་མེད་
དུ་མི་རུང་བ་སྟེ། སྐར་ནག་རྩིས་ཀྱི་ཚུལ་གཉིས་ལས་བརྩམས་པའི་དྲི་བ་ཚིག་ཉུང་
ཞིང་དོན་བརླིང་བ། མཁས་པའི་མགུལ་རྒྱན་དུ་གྲགས་པ་ཞིག་སྔོན་རྗེ་མངའ་བདག་
ཁྲི་སྲོང་ལྡེའུ་བཙན་གྱི་དུས་དཔལ་ཨཽ་ཎྜི་ཡཱ་ནའི་སློབ་དཔོན་ཆེན་པོའི་པདྨའི་ཟབ་
ཆོས་ཀྱི་བཀའ་བབས་སོ་ཟུར་གནུབས་གསུམ་སྔགས་པའི་རྒྱལ་པོར་གྲགས་པའི་ཟུར་
འུག་བྱ་ལུང་པའི་རིགས་ལས་ཉེ་བར་སོན་པ་འཁོར་ལོའི་མགོན་པོ་སྔགས་རམ་པ་
དཔལ་འབྱོར་འཕྲིན་ལས་རབ་རྒྱས་ཀྱིས་མཛད་སྣང་བ། རིག་སྔགས་འཆང་བ་ཆེན་
པོ་ཉིད་ཐོག་མར་སྔགས་རྙིང་མ་བཀའ་གཏེར་ལ་ཐོས་བསམ་སྒོམ་པ་མཐར་ཕྱིན་
པར་མ་ཟད། ཡོན་ཏན་ལྡན་ན་སྐྱེ་བོ་ཀུན། །མ་བསྡུས་པར་ཡང་རང་ཉིད་འདུ། །དྲི་
ལྡན་མེ་ཏོག་རྒྱང་རིང་ཡང༌། །བུང་བ་སྤྲིན་གྱི་ཚོགས་བཞིན་འདུ། །ཞེས་པ་ལྟར།
རིགས་དང་དཀྱིལ་འཁོར་ཀུན་གྱི་ཁྱབ་བདག །མཁས་པ་དང་གྲུབ་པ་ཐམས་ཅད་
449

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཝ༽
ཀྱི་འཁོར་ལོས་སྒྱུར་བ། རྒྱ་ཆེན་གནས་ལྔ་རིག་པའི་པཎྜི་ཏ་ཆེན་པོ་དཔལ་འབྱོར་
ལྷུན་གྲུབ་ཀྱི་སྙན་གྲགས་ཀྱིས་ཐུགས་ཕྲོགས་ཏེ། ཆོས་ཀྱི་རྒྱལ་པོ་སྲོང་བཙན་སྒམ་པོའི་
སྒྲུབ་གནས་སྐྱིད་ཤོད་ཉང་བྲན་ཕ་བོང་ཁར་ཡུན་རིང་པོ་ཞབས་པད་བསྟེན་ནས་
གསང་སྔགས་ཕྱི་འགྱུར་དང་ཐ་སྙད་ཀྱི་རིག་གནས་མཐའ་ཡས་པར་སྦྱང་པ་མཛད་
དེ། གཙུག་ལག་མང་པོར་གཞན་དྲིང་མི་འཇོག་པའི་མཁས་པ་ཆེན་པོར་གྱུར་པས།
དྲི་ཚིག་གི་དོན་འདི་ལ་སོམ་ཉི་ག་ལ་མངའ་ནའང་། དེང་སང་གི་དུས་འདིར་གདུང་
རུས་ཆེ་ཆེ་མོ་དང༌། སྐྱེ་བ་མང་པོ་བརྒྱུད་བརྒྱུད་པར་གྲགས་པའི་ཆེར་རློམ་མང་པོ་
དང༌། ལྔ་བསྡུས་མགྱོགས་རྩིས་གཟའ་འཛིན་གྱི་རི་མོ་བྲེ་གང་རྡེ་དྲུག་གི་ནག་རྩིས་
ཙམ་ཤེས་པའི་མངོན་པའི་ང་རྒྱལ་ཅན་དང་། དགུ་མཐའ་ཙམ་ཡང་མི་ཤེས་པའི་
དུས་འཁོར་མཁན་པོ་ངོ་མཚར་(༤བ)ཅན་རྣམས་ལ་ཅོ་འདྲི་ཤིང་། ལས་དང་པོ་པ་
རྣམས་ལ་ཕན་པའི་ཆེད་དུ་མཛད་པར་གོར་མ་ཆག་ལ། རྩིས་རིགས་སྨྲ་བར་ཡིད་
གཞུངས་པའི་གཟུར་གནས་ཀྱི་བློ་དང་ལྡན་པའི་དྲིས་ལན་དགོས་ཚུལ་ནན་ཏན་དུ་
བྱུང་བ། དྲི་ཚིག་ཐོག་མར། བླ་མ་དང་དུས་ཀྱི་འཁོར་ལོ་འཇམ་དཔལ་གཞོན་ནུའི
ཞབས་ལ་ལུས་ངག་ཡིད་གསུམ་ཕྱག་འཚལ་ལོ། །ལྷ་བཅས་འགྲོ་བའི་བླ་མ་ཟས་གཙང་
སྲས། །དཔལ་ལྡན་བདེ་ཆེན་དུས་ཀྱི་འཁོར་ལོ་དང༌། །མཁྱེན་དང་བརྩེ་བའི་བདག་
ཉིད་འཇམ་དཔལ་དབྱངས། །ཕྱོགས་བཅུའི་རྒྱལ་བ་སྲས་བཅས་གུས་བཏུད་ནས། །
གནས་འདིའི་དཀར་ནག་རྩིས་ཀྱི་ལེགས་བཤད་ལ། །ཚེ་རབས་སྔོན་ནས་སྦྱངས་པར་
ཞལ་བཞེས་པའི། །མཁས་དབང་རྣམས་ལ་དྲི་བ་ཞུ་ཚིག་ལ། ཁོ་བོ་སྦྱངས་པ་ཆུང་
ཞིང་བརྩོན་པ་ཞན། །ཤེས་རབ་དམན་པས་རྟོགས་དཀར་གྱུར་པ་ནི། །ཞེས་པའི་
དོན་ལྟར་ན་ཚེ་རབས་མང་པོར་མཁས་པ་རིམ་པར་བརྒྱུད་པ། ཁྱད་པར་དུས་འཁོར་
སོགས་ལ་སྦྱངས་པའི་སྔོན་གནས་རྗེས་དྲན་ཡོད་པ་ཞིག་འདྲི་བའི་ཡུལ་ཡིན་འདུག་
པ། · རིག་པ་ནངས་པར་འཆི་ཡང་བསླབ། །ཚེ་འདིར་མཁས་པར་མ་གྱུར་ཀྱང༌།
བ་ཕྱི་མར་བཅོལ་བ་ཡི། །ནོར་ལ་རང་ཉིད་ལེན་དང་མཚུངས། །ཞེས་པ་ལྟར་ན།
450

རྩིས་སྐར་ནག་ལས་བརྩམས་པའི་དྲིས་ལན་ཉིན་བྱེད་དབང་པོའི་སྣང་བ། ༼༢༠༽
རྒྱ་བོད་ཀྱི་མཁས་གྲུབ་ཐམས་ཅད་ཀྱི་ཡང་རྩེ་འཕགས་མཆོག་ཀླུ་སྒྲུབ་དང་། ཐམས་
ཅད་མཁྱེན་པ་བུ་སྟོན་ལྟ་བུའི་སྐྱེ་བའོ་ཞེས་ཚེ་རབས་སྔོན་མའི་གནས་རྗེས་སུ་དྲན་
པར་ཞལ་གྱིས་མཆེས་ཤིང༌། མངོན་མཁྱེན་གྲུབ་རྟགས་སོགས་ཀྱང་ཐོག་མེད་དུ་ཡོད་
པར་རློམ་པ་རྣམས་གཙུག་ལག་རྒྱ་མཚོར་གཟིགས་པར་དཀའ་བའི་གནས་སུ་མི་
,
འགྱུར་སྙམས་པ་འདུག་ཀྱང༌། ། དུས་སྙིགས་མ་བས་ཀྱང་ཆེས་ཆེར་སྙིགས་པར་གྱུར་
བའི་སྐྱོན་ཡིན་ནམ། དམན་པ་སྤྱོད་པ་བཟང་གྱུར་ཀྱང༌། །དེ་ནི་བཅོས་(༥ན)མའི་
རྣམ་ཐར་ཡིན། །ཤེལ་ལ་ནོར་བུས་ཁ་བསྒྱུར་ཀྱང༌། །ཆུ་དང་ཕྲད་ན་རང་མདོག་
སྟོན། །ཞེས་པའི་དོན་ལྟ་བུ་རང་ནི་མིན་ལ་ཆེ། །དེ་འདྲའི་རིགས་ཕལ་ཆེར་ནི་ལེགས་
བཤད་སྨྲ་བའི་ལྗགས་ཐུང་ངུར་གྱུར་འདུག་པས་ན། ས་ཕྱོགས་དེ་ནས་ཙནྡན་འཁྲུང་
རིགས་མིན་འདྲ་བས། ཡོན་ཏན་མེད་པའི་སྐྱེ་བོ་འགའ། །ཡོན་ཏན་ལྡན་ལ་ལྷག་
པར་སྡང་། །གངས་ཀྱི་ཡུལ་དུ་དགུན་སྐྱེས་པའི། །ལོ་ཏོག་ལྟས་ངན་ཡིན་ཞེས་སྒྲོག །
ཅེས་དང་། བརྒྱ་ཡི་ནང་ན་མཁས་པ་དཀོན། །སྟོང་གི་ནང་ན་དཔའ་བོ་དཀོན། །
བརྒྱ་སྟོང་ལས་ཀྱང་ཆེས་དཀོན་པ། །ཚིག་གི་མདུད་འགྲོལ་རེ་རེ་ཙམ། །ཞེས་པའི་
དོན་དུ་མངོན་ནོ། །རང་ཉིད་ལ་དོགས་གནས་གྱུར་བ་འམ། ·གཞན་ལ་ཕན་སེམས་
ཀྱིས་དྲི་བ་དང་། དཔྱད་པའི་གནད་ནི། །སློབ་དཔོན་ཉི་མ་སྦས་པས། གནམ་བསྐོས་
རྒྱལ་པོའི་ཕོ་བྲང་དུ། །པཎ་ཆེན་ལྔ་བརྒྱ་འདུ་བའི་གནས། །ལེགས་བཤད་འཚོལ་
དང་འདྲི་བ་དང༌། །